Test: Så lækker er Googles nye billige tablet - Digital | www.bt.dk
Nyheder Øv-dage i København skal bekæmpes Nordsjællandsk gård hærget af brand Fynsk hundelufter kæmper for sit liv Raketter slår ned i Beirut mere nyheder
BT TV BTshop BT retter E-avis Bestil abonnement Annoncer Hør radio POP FM Radio24syv Send tip Cookie- og Privatlivspolitik Test: Så lækker er Googles nye billige tablet
Af Michell Bak Tirsdag den 10. juli 2012, 21:59 Se stort billede
Med Nexus 7 forsøger Google for alvor at sparke gang i markedet for tablets, der kører rundt på Android-styresystemet. Nexus 7 henvender sig til et bredt publikum med rigtig god ydeevne til en fantastisk pris.
Google har lavet adskillige smartphones i Nexus-familien, men først nu kommer en tablet. Det sker med Nexus 7, der er søgegigantens bud på en habil og prisvenlig Android-tablet. Google har nemlig lavet en tablet, der skal sælges for under halvdelen af prisen på den billigste iPad.
Nexus 7 er – som navnet antyder – en tablet med en 7-tommer stor skærm med en opløsning på 1280 x 800 pixels. Den høje opløsning på det relativt lille skærmareal gør, at skærmen virker meget skarp i daglig brug. Skærmen har 216 pixels per tomme (ppi). Til sammenligning har den nye iPad 264 pixels per tomme.
I daglig brug er skærmen helt og aldeles godkendt. Farverne er fine og sortniveauet er bestemt godkendt, når man tænker på, at det ikke er en såkaldt AMOLED-skærm. Ved fuld lysstyrke kan man godt bruge skærmen i direkte sollys.
Læs også: Nu må Google igen sælge Galaxy Nexus
En ulempe ved skærmen er, at den er utrolig skinnende og refleksiv. Selv i svagt lys om aftenen kan man ofte se sig selv i skærmens refleksioner, og det er naturligvis ikke særlig spændende, hvis man er interesseret i at se det, der er på skærmen.
Overordnet set er vi dog tilfredse med skærmen, og det er svært at forestille sig en bedre skærm til prisen. Den reagerer hurtigt og giver både flotte og skarpe billeder. Med en skærmbeskytter vil man formentlig kunne nedsætte refleksionerne, hvis man synes at det er et stort irritationsmoment.
Skærmen er nok noget af det første, man opdager, men designet spiller også en stor rolle. Nexus 7 er lavet i en gummilignende slags plastik, der faktisk gør at man har et rigtig godt greb på enheden. Jeg havde personligt ingen problemer med at holde den med kun én hånd.
Kanterne er afrundet på en sådan måde, at man ikke skærer sig, når man holder enheden. Det er rigtig positivt og det er noget, som mange andre producenter glemmer at tænke på.
Fronten domineres af skærmen og derudover er der faktisk ikke meget andet at finde. Der sidder dog et lille frontkamera umiddelbart over skærmen, og her finder man også lyssensoren.
Bagsiden er også holdt i et simpelt design uden for mange dikkedarer. Her har man et Nexus-logo og et Asus-logo sammen med en højttaler i bunden. Højttaleren kan spille relativt højt, men det er ærgerligt at man ikke har stereohøjttalere. Vores udgave stammer fra Google I/O, og er derfor en hvid specieludgave. Den almindelige udgave vil have en sort bagside i stedet.
Vægten er overraskende lav – kun 340 gram. Den føles rigtig let, når man holder den, og den lave vægt gør at man sagtens kan se længere videoklip og endda hele film på den uden at få ondt i hænderne.
Læs resten af den store Nexus 7-gennemgang HER
Guide og test: Sådan gør du et godt tablet-køb Apple punger ud for at sælge iPad i Kina Stor rabat på navigation til iPhone Få BT i 3 mdr. for 199 kr./md. Samlet pris 597 kr. – spar 752 kr.!
Seneste nyt Øv-dage i København skal bekæmpes 11:00 Nordsjællandsk gård hærget af brand 10:50 Fynsk hundelufter kæmper for sit liv 10:48 Raketter slår ned i Beirut 10:45 Nordsjællandsk gård hærget af brand 10:42 Nedtur for el-biler: Better Place konkurs 10:25 Engelske medier hylder: Bedste kamp i lang tid 10:12 Psykisk syg kvinde truer sygeplejerske 10:07 Sådan bliver du sund med gåture 10:02 Bokseverdenen bønfalder: Du må ikke stoppe, Kessler! 09:37 Tip B.T.